CELEX: 22005D0117
Language: lv
Date: 2005-09-30 00:00:00
Title: EEZ Apvienotās komitejas Lēmums Nr. 117/2005 ( 2005. gada 30. septembris ), ar ko groza EEZ līguma VI pielikumu (Sociālais nodrošinājums)

22.12.2005   
            
            
               LV
            
            
               Eiropas Savienības Oficiālais Vēstnesis
            
            
               L 339/20
            
         
      EEZ APVIENOTĀS KOMITEJAS LĒMUMS
   
   Nr. 117/2005
   (2005. gada 30. septembris),
   ar ko groza EEZ līguma VI pielikumu (Sociālais nodrošinājums)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kas grozīts ar protokolu, ar ko pielāgo Eiropas Ekonomikas zonas līgumu, turpmāk tekstā – “Līgums”, un jo īpaši tā 98. pantu,
   tā kā:
   
               (1)
            
            
               Līguma VI pielikums ir grozīts ar EEZ Apvienotās komitejas 2005. gada 11. marta Lēmumu Nr. 43/2005 (1).
            
         
               (2)
            
            
               Komisijas 2005. gada 13. janvāra Regula (EK) Nr. 77/2005, ar ko groza Padomes Regulu (EEK) Nr. 574/72, ar kuru nosaka īstenošanas procedūru Regulai (EEK) Nr. 1408/71 par sociālā nodrošinājuma shēmu piemērošanu darbiniekiem, pašnodarbinātām personām un viņu ģimenes locekļiem, kas pārvietojas Kopienā (2), ir jāiekļauj Līgumā,
            
         IR NOLĒMUSI ŠĀDI.
   1. pants
   Līguma VI pielikuma 2. punktu (Padomes Regula (EEK) Nr. 574/72) groza šādi:
   
               1.
            
            
               Pievieno šādu ievilkumu:
               
                           “—
                        
                        
                           
                              32005 R 0077: Komisijas 2005. gada 13. janvāra Regula (EK) Nr. 77/2005 (OV L 16, 20.1.2005., 3. lpp.).”
                        
                     
         
               2.
            
            
               Minētā punkta g) pielāgojuma 303. punkta (ISLANDE–DĀNIJA), 323. punkta (ISLANDE–SOMIJA), 324. punkta (ISLANDE–ZVIEDRIJA) un 327. punkta (ISLANDE–NORVĒĢIJA) tekstus aizstāj ar šādu:
               “Ziemeļvalstu 2003. gada 18. augusta Konvencijas par sociālo nodrošinājumu 15. pants: nolīgums par savstarpēju atteikšanos no atlīdzības, kas noteikta regulas 36. panta 3. punktā, 63. panta 3. punktā un 70. panta 3. punktā (izmaksas attiecībā uz pabalstiem natūrā sakarā ar slimību, maternitāti, nelaimes gadījumiem darbā un arodslimībām un bezdarbnieka pabalstu izmaksas) un īstenošanas regulas 105. panta 2. punktā (administratīvo pārbaužu un medicīniskās izmeklēšanas izmaksas).”
            
         
               3.
            
            
               Minētā punkta g) pielāgojuma 314. punkta (ISLANDE–LUKSEMBURGA) tekstu aizstāj ar šādu:
               “2001. gada 30. novembra noteikumi par izdevumu kompensāciju sociālā nodrošinājuma jomā.”
            
         2. pants
   Regulas (EK) Nr. 77/2005 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ pielikumā, ir autentisks.
   3. pants
   Šis lēmums stājas spēkā 2005. gada 1. oktobrī ar noteikumu, ka EEZ Apvienotajai komitejai ir iesniegti visi paziņojumi saskaņā ar 103. panta 1. punktu (3).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.
   
      Briselē, 2005. gada 30. septembrī
      
         
            EEZ Apvienotās komitejas vārdā –
         
         
            priekšsēdētājs
         
         HSH Prinz Nikolaus von LIECHTENSTEIN
         
      
   
   
      (1)  OV L 198, 28.7.2005., 45. lpp.
   
   
      (2)  OV L 16, 20.1.2005., 3. lpp.
   
   
      (3)  Konstitucionālās prasības nav norādītas.